C 252/30
ET
Euroopa Liidu Teataja
17.7.2023
— omada kapitaliühingut või sugulussidemeid isikuga, kellel on või kes kontrollib eelmises taandes kirjeldatud juriidilise isiku juht- või kontrolliorganis hääleõigust või kes seda isikut esindab? 9.
Kas Euroopa Liidu põhiõiguste harta artiklit 16, ELTL artikleid 49, 56 ja 106, Euroopa Parlamendi ja nõukogu 12. detsembri 2006. aasta direktiivi 2006/123/EÜ teenuste kohta siseturul ning Euroopa Parlamendi ja nõukogu 19. novembri 2008. aasta direktiivi 2008/98/EÜ, mis käsitleb jäätmeid ja millega tunnistatakse kehtetuks teatud direktiivid, artikleid 8 ja 8a tuleb tõlgendada nii, et nendega on vastuolus õigusnormid, mille alusel seitsmendas ja kaheksandas küsimuses viidatud piirangud kehtivad ka selle juriidilise isiku juhtorgani liikmele, kes tegeleb tootja laiendatud vastutusest tulenevate kohustuste kollektiivse täitmisega, juriidilise isiku kontrollorgani liikmele või esindajale? 10.
Kas Euroopa Liidu põhiõiguste harta artiklit 16 ja ELTL artikleid 49 ja 56 tuleb tõlgendada nii, et nendega on vastuolus õigusnormid, mille kohaselt tootjad, kelle suhtes kehtib tootja laiendatud vastutuse kohustus ning kes viivad turule kodumajapidamises kasutamiseks mõeldud tooteid, peavad kõik sõlmima lepingu, millega nad annavad juriidilisele isikule, kes omab luba tegeleda tootja laiendatud vastutusest tulenevate kohustuste kollektiivse täitmisega, ülesande täita tootjate kohustusi, mille aluseks on tootja laiendatud vastutus?
(1) (2)
ELT 2008, L 312, lk 3.
ELT 2006, L 176, lk 36.
Eelotsusetaotlus, mille on esitanud Okrazhen sad – Sliven (Bulgaaria) 25. aprillil 2023 – Kriminaalmenetlus järgmiste isikute suhtes: DM, AV, WO, AQ (Kohtuasi C-265/23, Volieva (1)) (2023/C 252/33) Kohtumenetluse keel: bulgaaria Eelotsusetaotluse esitanud kohus Okrazhen sad – Sliven
Kriminaalmenetlus järgmiste isikute suhtes DM, AV, WO, AQ
Eelotsuse küsimused 1.
Kas Euroopa Liidu põhiõiguste harta artiklit 52 koostoimes selle artikliga 47 ning nõukogu 24. oktoobri 2008. aasta raamotsuse 2008/841/JSK organiseeritud kuritegevuse vastase võitluse kohta (2) artiklit 4 ja Euroopa Liidu lepingu artikli 19 lõike 1 kolmandat lauset tuleb juhul, kui tegemist on liidu õiguse kohaldamisalasse kuuluvate tegude suhtes toimuva kriminaalmenetlusega, tõlgendada nii, et nendega on vastuolus niisugused liikmesriigi õigusnormid nagu kriminaalmenetluse seadustiku (Nakazatelno-protsesualen kodeks; muudetud Darzhaven vestnik (ametlik teataja) nr 63/2017, kehtiv alates 5. novembrist 2017) XXVI peatüki sätted, mis tunnistavad kehtetuks kahtlustatava õiguse tema suhtes algatatud kriminaalmenetlus lõpetada, kui kõnealune õigus tekkis niisuguse seaduse kehtivuse ajal, mis nägi selle võimaluse ette, kuid kohtu vea tõttu tuvastati asjaomane õigus alles pärast selle seaduse kehtetuks tunnistamist? 2.
Milline oleks niisuguse kahtlustatava jaoks tõhus õiguskaitsevahend Euroopa Liidu põhiõiguste harta artikli 47 tähenduses; eeskätt, kas liikmesriigi kohus peab sellise kahtlustatava suhtes toimuva kriminaalmenetluse tervikuna lõpetama, kui varem asja arutanud kohtukoosseis on jätnud selle tegemata, kuigi toona kehtinud liikmesriigi seaduse kohaselt olid selle tingimused täidetud?
(1) (2)
Käesoleva kohtuasja nimi on väljamõeldud nimi.
See ei vasta ühegi menetlusosalise tegelikule nimele.
ELT 2008, L 300, lk 42.